open-index/open-wikipedia-markdown huggingface dataset:
Oppiaine

**Oppiaine** (usein myös **opetusaine**) on nimetyn alan asioiden ja tietojen suunnitelman mukaiseen opetusohjelmaan kuuluva kokonaisuus.

## Suomessa perusasteella opetettavia oppiaineita
Perusopetuksen opetussuunnitelman perusteiden mukaiset aineet, joita opetetaan perusasteella (alakoulu, luokat 1–6): 

* Ympäristöoppi (1.–6.)
* Elämänkatsomustieto ET (1.–9., vaihtoeht. uskonnolle)
* Historia HI (5.–8.)
* Kuvataide KU (1.–7. vaihtoeht. 8. ja 9.)
* Käsityö TN, KS, TS (1.–7. vaihtoeht. 8. ja 9.)
* Liikunta LI, LP, LT (1.–9.)
* Matematiikka MA (1.–9.)
* Musiikki MU (1.–7. vaihtoeht. 8. ja 9.)
* Uskonto UE, UO, UI (1.–9., vaihtoeht. elämänkatsomustieto)
* Vieraat kielet
> A1-kieli (3.–9.)
> A2-kieli vapaaeht. (5.–9.)
* Äidinkieli ja kirjallisuus AI, ÄI, SUK    (1.–9.)
* Suomi toisena kielenä ja kirjallisuus S2 (1.–9.) (mikäli oppilaan äidinkieli eri kuin suomen kieli)

yläkoulu, luokat 7–9:
* Biologia BG, BI (7.–9.)
* Elämänkatsomustieto ET (1.–9., vaihtoeht. uskonnolle)
* Fysiikka FY, FK (7.–9.)
* Historia HI (5.–8.)
* Kemia KE (7–9.)
* Kuvataide KU (1.–7. vaihtoeht. 8. ja 9.)
* Käsityö TN, KS, TS (1.–7. vaihtoeht. 8. ja 9.)
* Liikunta LI (1.–9.)
* Maantieto GE, MT (7.–9.)
* Matematiikka MA (1.–9.)
* Musiikki MU (1.–7. vaihtoeht. 8. ja 9.)
* Uskonto UE, UO, UI (1.–9., vaihtoeht. elämänkatsomustieto)
* Vieraat kielet
> A1-kieli (1.–9.)
> A2-kieli vapaaeht. (4.–9.)
* Äidinkieli ja kirjallisuus AI, ÄI, SUK    (1.–9.)
* Suomi toisena kielenä ja kirjallisuus S2 (1.–9.) (mikäli oppilaan äidinkieli eri kuin suomen kieli)
* Yhteiskuntaoppi YH, YO (4.-6. ja 9.)
* Kotitalous KO (7. vaihtoeht. 8. ja 9.)
* Oppilaanohjaus OP, OPO (7.–9.)
* Terveystieto TE, TT (7.–9.)
* Toinen kotimainen kieli, ruotsin kieli RU (6.–9.)
> B1-kieli (6.–9.) (katso "Toinen kotimainen kieli")

> B2-kieli vapaaeht. (8.–9.)
* Viestintätaito 7. vaihtoeht. (8.-9.)
* Tietotekniikka vaihtoeht. (8.-9.)
Lisäksi on valittavissa valinnaisaineita, joista OPS sanoo seuraavaa: "*Perusopetuksen valinnaisten aineiden tehtävä on syventää ja laajentaa perusopetuksen yhteisten oppiaineiden, erityisesti taide- ja taitoaineiden, mukaan luettuna kotitalous, sekä haluttaessa aihekokonaisuuksien tietoja ja taitoja oppilaan valinnan mukaisesti. Valinnaisten aineiden tehtävä on myös antaa oppilaalle mahdollisuus syventää harrastuksiaan ja löytää uusia kiinnostuksen kohteita. Valinnaisten aineiden tulee tukea perusopetuksen tavoitteita.*"

## Katso myös
* Opetussuunnitelma
* Peruskoulu
* :Luokka:Yliopistolliset oppiaineet
Hilma Koivulahti-Lehto

**Hilma Koivulahti-Lehto** (24. huhtikuuta 1881 Virrat &ndash; 27. syyskuuta 1955 Virrat) oli suomalainen poliitikko, joka toimi SDP:n kansanedustajana vuosina 1919–1945 ja 1948–1951. Sisällissodan aikana Koivulahti-Lehto oli valkoisten vankina, vaikkei hän osallistunut punaisten toimintaan.

## Elämä
Koivulahti-Lehto syntyi torpparin perheeseen Virtain Torppakylässä. Kansakoulua käytyään hän työskenteli palvelijana. Koivulahti-Lehto kuului Virtain työväenyhdistykseen sen perustamisesta 1905 lähtien ja toimi myöhemmin yhdistyksen puheenjohtajana. Hän oli myös useita kertoja ehdolla eduskuntavaaleissa. 

Sisällissodan käynnistyttyä Koivulahti-Lehto vangittiin maaliskuussa 1918, vaikkei hän ollut mukana punaisten toiminnassa. Koivulahti-Lehtoa pidettiin vaarallisena kiihottajana, koska hän oli puhunut muun muassa piikojen oikeuksista sekä torpparikysymyksestä. Virtain suojeluskunnan esikuntapäällikkönä toiminut lainopin ylioppilas Eino A. Carlstedt (myöh. Kalkas) vaati Koivulahti-Lehdon välitöntä teloittamista. Carlstedt oli Virtain kirkkoherran poika ja päinvastaisista väitteistään huolimatta hänellä oli myös henkilökohtaista kaunaa Koivulahti-Lehtoa vastaan. Tutkija Tuulikki Pekkalaisen tietojen mukaan raskaana ollutta Koivulahti-Lehtoa ei kehdattu ampua Virroilla, vaan hänet siirrettiin Kurikan vankileirille. Koivulahti-Lehdon neljä- ja viisivuotiaat pojat jäivät kotiin isoäidin hoitoon. Koivulahti-Lehto synnytti kolmannen poikansa Kurikan vankileirillä 18. kesäkuuta, jonka jälkeen heidät siirrettiin Hämeenlinnan vankileirille. Virtain suojeluskunnan lausunnoissa Koivulahti-Lehdolle ehdotettiin toistuvasti kuolemantuomiota, mutta lopulta Valtiorikosoikeus vapautti hänet elokuun lopussa 1918.  

Vapautumisensa jälkeen Koivulahti-Lehto jatkoi politiikassa ja hänet valittiin kansanedustajaksi jo huhtikuun 1919 eduskuntavaaleissa. Kansanedustajan toimen ohessa Koivulahti-Lehto ryhtyi viljelemään synnyintorppaansa, jonka hän oli lunastanut omakseen. Koivulahti-Lehto oli aktiivisesti mukana muun muassa edistysmielisessä osuustoimintaliikkeessä kuuluen Virtain Osuuskaupan perustajiin. Presidentin valitsijamiehenä hän oli vuosina 1925, 1937, 1940, 1943 ja 1950. Koivulahti-Lehto oli myös Virtain kunnanvaltuuston jäsen. Hän jatkoi eduskunnassa lähes yhtäjaksoisesti vuoteen 1951 saakka. Koivulahti-Lehto kuoli 74-vuotiaana syyskuussa 1955. Hänet on haudattu perhehautaan Virtain uudelle hautausmaalle.

## Perhe
Koivulahti-Lehdon puoliso oli työmies Heikki Lehto (1887−1918). Vuonna 1912 pariskunta ilmoitti aloittaneensa avioelämän ”ilman kirkollisia dogmeja” ja samalla hän otti käyttöön kaksiosaisen sukunimensä. Heikki Lehto taisteli sisällissodan aikana punakaartissa ja kuoli kesäkuussa 1918 nälkään Tampereen vankileirillä. Pariskunnalla oli kolme poikaa, joista Kurikan vankileirillä syntynyt Taisto kuoli helmikuussa 1919 ilmeisesti aliravitsemukseen. Heidän vanhin poikansa kuoli 11-vuotiaana vuonna 1924.

## Lähteet
Zimbabwen jalkapallomaajoukkue

**Zimbabwen jalkapallomaajoukkue** on Zimbabwen kansallinen edustusjoukkue jalkapallossa. Joukkuetta hallinnoi Zimbabwen jalkapalloliitto (*Zimbabwe Football Association*). Zimbabwe ei ole kertaakaan esiintynyt jalkapallon maailmanmestaruuskilpailuissa. Afrikan-mestaruuskilpailuissa se on pelannut neljä kertaa, vuosina 2004, 2006, 2017 ja 2019, ja sen tie kilpailuissa on päättynyt aina ensimmäiselle kierrokselle.

## Menestys arvokilpailuissa
### Maailmanmestaruuskilpailut

* 1930–1966 – *Ei osallistunut*
* 1970 – *Ei selvinnyt karsinnoista*
* 1974–1978 – *Ei osallistunut*
* 1982–2014 – *Ei selvinnyt karsinnoista*
* 2018 – *Hylättiin karsinnoista*

### Afrikan-mestaruuskilpailut

## Lähteet
Vasallivaltio

**Vasallivaltioksi** kutsutaan valtiota, jolla on muodollinen itsenäisyys, mutta joka on käytännössä poliittisesti riippuvainen jostain suurvallasta. Vasallivaltio voi olla luonteeltaan protektoraatti tai satelliittivaltio, jolloin vasallius perustuu suuremman valtion poliittiseen, sotilaalliseen, taloudelliseen tai ideologiseen ylivaltaan.  Toisen maailmansodan aikana Unkaria, Romaniaa ja Bulgariaa pidettiin natsi-Saksan vasallivaltioina.

## Katso myös
* Nukkehallitus

## Lähteet
Valfrid Eskola

**Valfrid Eskola** (9. helmikuuta 1889 Hauho – 4. marraskuuta 1961 Jämsä) oli suomalainen poliitikko, joka toimi SDP:n kansanedustajana vuosina 1922–1924 ja 1927–1954.

## Elämä
Valfrid Eskola syntyi Hauhon Miehoilassa piika Amanda Vilhelmiina Idantyttären (s. 1870) aviottomana lapsena ja oli viisivuotiaasta lähtien huutolaisena. Kansakoulun jälkeen hän opiskeli Kurkijoen karjanhoitokoulussa ja työskenteli vuodesta 1910 Taurialan tilan karjanhoitajana Jämsässä. Eskola lähti työväenliikkeeseen suurlakon aikaan, mutta liittyi sosialidemokraatteihin vasta 1910. Hän toimi Jämsän työväenyhdistyksen sihteerinä ja oli perustamassa maataloustyönjohtajien ammattiosastoa. Eskola oli myös urheiluseura Jämsän Tarmon perustajajäsen ja puheenjohtaja. Eskola pysytteli sivussa syksyllä 1917 muodostetusta Jämsän työväen järjestyskaartista ja vältti joutumasta sisällissodan aikana paikkakunnalla riehuneen valkoisten terrorin uhriksi. Sodan jälkeen Eskola kokosi  luettelon surmansa saaneista Jämsän työläisistä.

Vuonna 1919 Eskola valittiin Jämsän kunnanvaltuustoon ja 1922 kansanedustajaksi. Seuraavissa eduskuntavaaleissa hän jäi varasijalle, mutta valittiin uudelleen 1927. Eskola oli kansanedustajana yhtäjakoisesti vuoteen 1954, jolloin hän ei enää onnistunut uusimaan paikkaansa. Eskola istui kaikkiaan 33 valtiopäivät. Eduskuntatyössään hän keskittyi erityisesti pienviljelijöiden aseman parantamiseen. Eskola oli myös Suomen Pienviljelijäin Liiton perustajajäsen ja kuului järjestön liittovaltuustoon. Lisäksi hän oli jäsenenä muun muassa Maalaiskuntien liiton liittovaltuustossa ja Asutusrahaston johtokunnassa. Presidentin valitsijamiehenä Eskola oli vuosina 1925, 1931, 1937, 1940, 1943, 1950 ja 1956.

Eskola oli Jämsän kunnanvaltuuston jäsen vuoteen 1955, jolloin hän erosi valtuustoryhmänsä kanssa kunnan talousasioista syntyneiden erimielisyyksien vuoksi. Eskola oli kunnanvaltuuston puheenjohtajana vuodesta 1925 lähtien. Hän toimi 1920-1940-luvuilla myös Jämsän kunnan asutusneuvojana sekä ammattientarkastajana. Vuonna 1942 Eskola sai kunnallis­neuvoksen arvonimen. Lisäksi Eskola toimi pitkään *[[Pienviljelijä (lehti)|Pienviljelijä]]*-lehden avustajana, *[[Kansan Lehti|Kansan Lehden]]* Pohjois-Hämeen kirjeenvaihtajana sekä eri työväenlehtien maatalousosastojen avustajana.

## Perhe
Valfrid Eskolan puoliso oli Anna Lydia Järvinen (s. 1892), jonka kanssa hän avioitui vuonna 1913. Heidän tyttärentyttärensä oli kulttuurijohtaja Raija Nieminen.

## Lähteet
Trombi (vuoristorata)

**Trombi** oli Särkänniemessä sijainnut vuoristorata. Sen oli valmistanut italialainen Zamperla. Rata otettiin käyttöön 30. huhtikuuta 2005. Se oli Suomen ensimmäinen niin kutsuttu ”lentävä vuoristorata”, jossa matkustajat ovat vaaka-asennossa vaunun sisällä. Yhteen vaunuun mahtui rinnakkain neljä matkustajaa. Särkänniemi ilmoitti keväällä 2024, että Trombia ei enää ajeta vuonna 2024. Vuoristorata purettiin syksyllä 2024.

## Tietoja ja mittoja
* Radan pituus: 391 m
* Radan korkeus: 15 m
* Vertikaalisia kääntöjä: 2
* Maksiminopeus: 41,4 km/h
* Kesto: 1 min 15 s

Lähde:

## Lähteet

## Aiheesta muualla

*Trombi Särkänniemen sivuilla (Arkistoitu versio)
Nikamansolmujen välinen liitos

**Nikamansolmujen välinen liitos** () muodostuu kahden peräkkäisen selkänikaman solmujen välille. Se ei oikeammin ole varsinainen nivel, vaan se muodostuu rustoisesta liitoksesta. Nikamavälilevy yhdistää rustoliitokseen osallistuvien selkänikamien solmut toisiinsa.

## Nivelen [[nivelside|nivelsiteet]]
* Kiertäjänikamasta ristiluuhun kulkee selkäydinkanavan selänpuolella selkärangan takimmainen pikittäisside (), joka kiinnittyy nikamavälilevyihin. Tätä vastaava nivelside on eläimillä selkärangan selänpuoleinen pitkittäisside ().
* Kahdeksannesta rintanikamasta ristiluuhun kulkee selkärangan etumainen pitkittäisside (), joka myös kiinniittyy nikamavälilevyihin, mutta selkäydinkanavan mahanpuolelta. Tätä nivelsidettä vastaa eläimillä selkärangan mahanpuoleinen pitkittäisside ().
Amiraalisenaatti

**Amiraalisenaatti** tai **sapelisenaatti** on Suomen senaatista ja varsinkin sen talousosastosta toisen sortokauden aikana 1909–1917 käytetty nimitys.

Kun suomalaisten puolueiden edustajat – sekä perustuslailliset että aiemmin myöntyväisyyslinjaa kannattaneet vanhasuomalaiset – olivat vuoden 1909 aikana eronneet senaatin talousosastosta, nimitettiin uusiksi senaattoreiksi pääasiallisesti pitkään Venäjän armeijassa ja laivastossa palvelleita upseereita sekä suomenvenäläisiä, joilla oli Suomen kansalaisuus. Näin varmistettiin Suomen senaatin pysyminen lojaalina Venäjän hallituksen yhtenäistämispolitiikalle. Vuonna 1912 säädetty yhdenvertaisuuslaki mahdollisti jo puhtaasti venäläistenkin henkilöiden nimittämisen korkeisiin suomalaisiin virkoihin, kuten senaattiin. Senaatin oikeusosastoa ei kuitenkaan venäläistetty talousosaston tavoin, vaan se saatiin edelleen täytettyä suomalaisilla juristeilla. 

Amiraalisenaatilla ehti olla kaksi vakinaista varapuheenjohtajaa, Vladimir Markov (1909–1913) ja Mihail Borovitinov (1913–1917). Borovitinov pidätettiin ja koko senaatti joutui eroamaan maaliskuussa 1917 välittömästi Venäjällä tapahtuneen helmikuun vallankumouksen jälkeen. Myöhemmin itsenäisessä Suomessa valtio kieltäytyi maksamasta eläkkeitä amiraalisenaatin jäseninä toimineille, koska heitä pidettiin laittomasti virkoihinsa nimitettyinä.

## Katso myös
*Markovin senaatti
*Borovitinovin senaatti

## Lähteet

## Aiheesta muualla
*
Johannes Drost

**Johannes Drost** (22. kesäkuuta 1880 Rotterdam – 18. syyskuuta 1954 Rotterdam) oli alankomaalainen uimari, joka edusti kotimaataan kesäolympialaisissa 1900 Ranskan Pariisissa. Hän sijoittui siellä 200 metrin selkäuinnissa kolmanneksi ajalla 3.01,0.

## Lähteet
Glenn Beringen

**Glenn Beringen** (16. syyskuuta 1964, Adelaide) on entinen australialainen uimari ja olympiamitalisti. Hän oli 1980-luvun alun hallitsevia rintauimareita yhdessä Kanadan Victor Davisin ja Ison-Britannian Adrian Moorhousen kanssa. 

## Ura
Beringenin kansainvälinen arvokilpailudebyytti tapahtui vuonna 1982, kun hän osallistui Kansainyhteisön kisoihin Brisbanessä. Hän sijoittui siellä 200 metrin rintauinnissa toiseksi, häviten Kanadan Davisille 2,81 sekuntia. Kaksi vuotta myöhemmin Los Angelesin olympialaisissa sama järjestys toistui, tällä kertaa Beringen hävisi Davisille 2,45 sekuntia, mikä oli suurin ero voittajan ja hopeamitalistin välillä rintauintimatkoilla puoleen vuosisataan. Beringen osallistui olympialaisissa myös 200 metrin sekauintiin, mutta karsiutui siinä alkuerissä. 

Olympialaisten jälkeen Beringen palkattiin valmentajaksi Etelä-Australian urheiluinstituuttiin. Hänen valmennettaviaan ovat olleet muun muassa olympiavoittajat Petria Thomas sekä Sarah Ryan. Hän valmensi instituutissa vuodesta 1991 vuoteen 2002 saakka, Australian urheiluinstituuttiin valmentajaksi. Hän lopetti valmentamisen vuonna 2004, ja muutti takaisin kotikaupunkiinsa Adelaideen.

## Lähteet
Clodia Pulchra

**Clodia Pulchra** (syntyi 57 eaa./56 eaa. tai 53 eaa.) oli Gaius Octaviuksen, tulevan keisari Augustuksen, ensimmäinen vaimo. Clodia oli Fulvian ja Publius Clodius Pulcherin tytär. 

Fulvian kolmas mies oli Marcus Antonius. Clodia meni naimisiin Octaviuksen kanssa kun Antonius, Octavius ja Lepidus muodostivat toisen triumviraatin vuonna 44 eaa. Avioliiton oli tarkoitus vahvistaa liittolaisten välisiä siteitä. Lepidus oli tarjonnut Octaviukselle vaimoksi oman vaimonsa siskontytärtä Serviliaa, mutta Octavius valitsi Clodian. Octavius erosi kuitenkin Clodiasta sen jälkeen kun Fulvia ja Antoniuksen veli Lucius Antonius aloittivat sodan häntä vastaan. Clodian elämästä tämän jälkeen ei tiedetä mitään.
## Lähteet
* 
### Viitteet
Renate Kohn

**Renate Kohn** (s. 1947 Wiesbaden, Saksa) on saksalainen näyttelijä. Hän on näytellyt muun muassa rikossarjassa *[[Kahden keikka]]*, jossa hän näytteli Markus Lessingin sihteeriä Helga Sommeria. Kohn esiintyi *Kahden keikassa* vuosina 1984–2008. Hän on näytellyt urallaan muissakin rikossarjoissa, muun muassa sarjoissa *[[Tatort]]* ja *[[Polizeiruf 110]]*. Kohn on näytellyt sarjoissa ja elokuvissa 1970-luvulta lähtien ja näytellyt myös teatterissa. Kohn opiskeli ennen näyttelijänuraansa vuosina 1966–1969 konsevatoriossa Wiesbadenissa. Hän puhuu äidinkielensä lisäksi englantia ja ranskaa.

Kohnilla on yksi vuonna 1974 syntynyt tytär.

## Lähteet

*Esittely agentin sivuilla 
*Renate Kohnin esittely

## Aiheesta muualla
* 
* Renate Kohnin kotisivut
Lannenikama-ristiluunivel

**Lannenikama-ristiluunivel** () yhdistää toisiinsa viimeisen lannenikaman solmun ja ristiluun.

## Lannenikama-ristiluunivelen [[nivelside|nivelsiteet]]
* Suoliluu-lanneside () ulottuu alimmista lannenikamista suoliluun harjuun.
Nikamien välinen nivel

**Nikamien välinen nivel** () liittää peräkkäiset selkänikamat toisiinsa.

## Nivelen [[nivelside|nivelsiteet]]
* Okahaarakkeen päällysside () kulkee rintanikamista lannenikamiin kiinnittyen matkalla nikamien okahaarakkeiden yläpäähän
* Ihmisellä, koiralla, märehtijöillä ja hevosella on niskaside (), joka on okahaarakkeiden päällyssiteen jatke. Se ulottuu ulommasta takaraivokyhmystä rintanikamien okahaarakkeisiin. Koiralla niskaside alkaa vasta kiertäjänikaman okahaarakkeesta. Hevosella ja märehtijöillä niskaside jakautuu parilliseen funiculus nuchaeen ja parittomaan lamina nuchaeen. Koiralla on ainoastaan parillinen funiculus nuchae.
* Nikamien okahaarakkeiden välisiteet () kiinnittyvät peräkkäisten selkänikamien okahaarakkeiden välille
* Nikamien poikkihaarakkeiden välisiteet () kiinnittyvät peräkkäisten lannenikamien poikkihaarakkeiden välille
* Keltaside () yhdistää peräkkäisten selkänikamien kaaret
Liisa Helminen

**Liisa Helminen** (s. 15. helmikuuta 1950 Turku) on suomalainen elokuvaohjaaja ja käsikirjoittaja.

Helminen valmistui elokuvaohjaajaksi Taideteollisesta oppilaitoksesta vuonna 1972 ja maisteriksi sen seuraajasta Taideteollisesta korkeakoulusta vuonna 1993. Hän on erikoistunut erikoistunut erityisesti lastenelokuvien tekemiseen. Hän on ollut yksin tai muiden kanssa ohjaajana ja käsikirjoittajana elokuvissa *[[Kuningas jolla ei ollut sydäntä]]* (1981) ja *[[Pelikaanimies]]* (2004) sekä animaatiosarjoissa *[[Turilas ja Jäärä]]* (2001) ja *[[Urpo ja Turpo]]* (1996–1997). Lisäksi hän on tehnyt yhdessä Tini Sauvon kanssa pala-animaation *Minulla on tiikeri* (1979) sekä tuottanut eräitä muita Sauvon animaatioita. Helminen on ohjannut myös pitkän dokumenttielokuvan *Matka on pitkä* (1993) sekä useita lyhyitä dokumentteja.

Helminen on saanut elokuvataiteen valtionpalkinnon 1971, parhaan lyhytelokuvan Jussin 1979 ja parhaan lastenelokuvan Jussin 1983, valtion lastenkulttuuripalkinnon 1983, taiteen valtionpalkinnon 2001, Matti Pellonpää -palkinnon 2004, Humanismin käsi -palkinnon 2005 ja Hyvä teko lapselle -palkinnon 2008. Hänelle myönnettiin valtion taiteilijaeläke vuonna 2013.

## Lähteet

## Kirjallisuutta
*Hytönen, Jukka: ”Lastenelokuvan lipunkantaja”, Liisa Helmisen haastattelu, *Filmihullu* 3/2005.
Mathias Herrmann

**Mathias Herrmann** (s. 16. heinäkuuta 1962 Friedberg) on saksalainen näyttelijä, joka näytteli Josef Matulan työtoveria tohtori Johannes Vossia sarjassa ''Kahden keikka'' vuosina 1997–2000. Hahmon tilalle tuli tohtori Lessing (Paul Frielinghaus). Herrmann on näytellyt aktiivisesti parikymmentä vuotta sarjoissa ja elokuvatuotannoissa.

## Aiheesta muualla
*
Rastaspenkojat

**Rastaspenkojat** eli **viiriäistimalit**, aikaisemmalta nimeltään **ruohikkorastaat** (*Cinclosoma*) on pienikokoisten varpuslintujen suku. Niitä tavataan luonnonvaraisina ainoastaan Australaasiasta. Lajit elävät Australiassa, ja Uudessa-Guineassa. Linnut ovat arkoja, ja elävät pääosin maassa. Rastaspenkojat syövät myös maassa, usein hyönteisiä, mutta jotkin lajit syövät myös siemeniä. Pesä on kuppimainen ja yleensä maassa.

## Lajit
Rastaspenkojiin kuuluu 6 lajia:

* Harjupenkoja *Cinclosoma castaneothorax*
* Loistoharjupenkoja *Cinclosoma marginatum*
* Papuanrastaspenkoja *Cinclosoma ajax*
* Rastaspenkoja *Cinclosoma castanotum*
* Suomurastaspenkoja *Cinclosoma punctatum*
* Vyöpenkoja *Cinclosoma cinnamomeum*

## Lähteet
Alva Colquhoun

**Alva Merlin Colquhoun** (28. helmikuuta 1942 Brisbane – 1. maaliskuuta 2025) oli australialainen uimari ja olympiamitalisti.

Hän edusti Australiaa ensimmäisen kerran kansainvälisellä tasolla Brittiläisen imperiumin ja kansainyhteisön kisoissa Cardiffissa 1958. Hän osallistui siellä voitokkaaseen 4×110 jaardin vapaauintiviestiin yhdessä Dawn Fraserin, Lorraine Crappin sekä Sandra Morganin kanssa. Kyseisissä kilpailuissa hän voitti myös pronssia henkilökohtaisesta 110 jaardin vapaauinnista, heti Crappin sekä Fraserin jälkeen.

Rooman olympialaisissa kahta vuotta myöhemmin Colquhoun ui Australian joukkueen 4×100 metrin vapaauintiviestin ankkuriosuuden, tuoden joukkueen hienosti toiselle sijalle, 2,4 sekuntia Yhdysvaltain joukkueen jälkeen. Viestin muut osuudet uivat Fraser, Crapp sekä Ilsa Konrads. Colquhoun muistetaan hyvin ennen naisten 4×100 metrin sekauintiviestin välieriä Australian joukkueen kokoontumisessa tapahtuneesta riidasta, joka sai alkunsa, kun joukkueen johto olivat päättänyt Fraserin uivan viestin perhosuintiosuuden, koska Australian ykkösnaisperhosuimari Jan Andrew'tä haluttiin säästää myöhemmin illalla käytyyn 100 metrin perhosuintiin. Fraser suuttui tästä ja löi Andrewtä tyynyllä. Tällöin Colquhoun tarjoitui uimaan perhososuuden. Andrew korvasi kuitenkin Colquhounin finaalissa, jossa Australian joukkue otti hopeaa.

## Lähteet
Nuorttijärvi

**Nuorttijärvi** (, , ) oli Tuulomajoen vesistön keskusjärvi Venäjän Lapissa, nykyisessä Kuolan piirissä. Se muuttui osaksi Ylä-Tuuloman tekojärveä, kun Tuulomajoki padottiin 1960-luvulla. Järveen laskivat Lutto ja Nuorttijoki. Osa venäläislähteistä käyttää yhä järven nimeä. Järven pinta-alaksi kerrotaan 78,9 neliökilometriä (joka on vain osa tekojärven alasta) ja valuma-alueeksi '17&nbsp;500 neliökilometria.

## Lähteet
Inducks

**International Network of Disney Universe Comic Knowers and Sources** (**INDUCKS**, myös **Inducks** tai **I.N.D.U.C.K.S.**) on projekti, jonka tarkoituksena on luoda tietokanta kaikista Disneyn sarjakuvista. Projekti on kerännyt tietoa yli 100&nbsp;000 erillisestä Disney-julkaisusta ympäri maailmaa. Projektin aloitti alankomaalainen Harry Fluks vuonna 1994.

Inducksiin rekisteröitynyt käyttäjä voi päivittää sinne omia kokoelmiaan, katsella millä sijalla on kokoelmalistalla ja paljonko muilla on julkaisuja. Rekisteröitymiseen ei tarvitse lisätä tietojaan, vain pelkkä käyttäjänimi ja sille salasana. Inducksissa on tietoja myös tulevista julkaisuista, ei pelkästään jo ilmestyneistä.

Nimi Inducks on humoristinen yhdistelmä englannin sanoista *index* ’hakemisto’ ja *duck* ’ankka’. Jälkeenpäin nimen selitettiin olevan lyhenne, samaan tapaan kuin sudenpentujen huvittavat arvonimet.

## Lähteet

## Aiheesta muualla
* Bolderbast , taustatietoa Inducksista
* COA , Inducks-hakukone
Zbigniew Seifert

**Zbigniew Seifert** (6. kesäkuuta 1946 − 15. helmikuuta 1979) oli puolalainen jazzviulisti ja saksofonisti.

Seifert soitti Tomasz Stańkon kvintetissä 1970-luvun alussa. Samoihin aikoihin hän jätti saksofonin ja keskittyi viulun soittamiseen. Hänen musiikkinsa otti paljon vaikutteita John Coltranesta. Seifertista tuli yksi tärkeimmistä moderneista jazz-viulisteista ennen kuin hän kuoli syöpään 1979.

## Aiheesta muualla
* Passion - Zbigniew Seifert dokumentti 
* http://www.youtube.com/watch?v=A4--lkisu1E
Lahden Yöt

**Lahden Yöt** oli aikuisväestölle suunnattu kevyen musiikin kaupunkifestivaali Lahden keskustassa. Porilainen tuottaja Raimo Peltonen perusti festivaalin Lahden kauppatorille vuonna 2003. 

Vuonna 2009 siellä esiintyi mm. Happoradio, Pelle Miljoona ja Eläkeläiset. Vuonna 2010 festivaali lyheni kolmepäiväiseksi, ja siellä oli ensimmäinen ulkomainen esiintyjä Boney M. Vuonna 2017 se lyheni enää kaksipäiväiseksi.

Tapahtuma loppui alkuperäisessä muodossaan vuonna 2018.

## Lähteet
Länsi-Yhdysvaltain Grand Prix 1976

**[[Länsi-Yhdysvaltain Grand Prix]]** 1976 oli Formula 1 -sarjan osakilpailu, joka ajettiin 28. maaliskuuta Long Beachin radalla. Kilpailun voitti sveitsiläinen Clay Regazzoni, jolle voitto oli kauden ensimmäinen. Kilpailu ajettiin kuumassa ja aurinkoisessa kelissä.

## Tulokset

## Muuta
*Paalupaikka Clay Regazzoni – 1.23,099
*Nopein kierros Clay Regazzoni – 1.23,076 kierroksella 61

## Lähteet
Paul Falk

**Paul Falk** (21. joulukuuta 1921 Dortmund, Saksa – 20. toukokuuta 2017 Queidersbach) oli saksalainen taitoluistelija. Falk ja parinsa Ria Baran olivat vuosien 1951 ja 1952 maailmanmestaripari ja Euroopan-mestaripari. He voittivat kultaa vuoden 1952 talviolympialaisissa Oslossa. He voittivat seitsemän Saksan-mestaruutta vuosina 1947–1952. Falk ja Baran avioituvat aktiiviuransa aikana. Falk oli myös rullataitoluistelun maailman- ja Euroopan-mestari.

Falk nimettiin vuonna 1951 Saksan ”vuoden miesurheilijaksi”.

## Lähteet
Ria Baran

**Ria Baran** (2. marraskuuta 1922 Dortmund, Saksa – 12. marraskuuta 1986) oli saksalainen taitoluistelija. Hän oli luisteluparinsa Paul Falkin kanssa kaksinkertainen maailmanmestari vuosina 1951 ja 1952; pari voitti kultaa myös vuoden 1952 talviolympialaisissa Oslossa.

Baran ja Falk avioituivat aktiiviuransa aikana, ja Baranista käytetään myös sukunimeä Falk.

Baran nimettiin Saksassa vuoden naisurheilijaksi perättäisinä vuosina 1950, 1951 ja 1952. Hän oli kuollessaan 64 vuoden ikäinen.

## Lähteet
Micheline Lannoy

**Micheline Lannoy** (31. tammikuuta 1925 Bryssel – 18. maaliskuuta 2023) oli belgialainen taitoluistelija, joka tuli tunnetuksi Pierre Baugniet'n parina. Lannoy ja Baugniet olivat vuosien 1947 ja 1948 maailmanmestarit. He voittivat kultaa myös vuoden 1948 talviolympialaisissa St. Moritzissa ja olivat vuoteen 2022 saakka Belgian ainoat talviolympiavoittajat.

## Lähteet
Emília Rotter

**Emília Szmolár** (o.s. **Rotter**, 8. syyskuuta 1906 Budapest – 28. tammikuuta 2003 Budapest) oli unkarilainen taitoluistelija, olympiamitalisti, maailmanmestari ja Euroopan mestari. 

Pariluistelussa László Szollásin kanssa kilpaillut Rotter voitti olympiapronssia Lake Placidissa 1932 ja Garmisch-Partenkirchenissä 1936, neljä maailmanmestaruutta vuosina 1931 ja 1933–1935 sekä MM-hopeaa vuonna 1932. Vuoden 1929 MM-kilpailuissa pari oli viides. EM-kilpailuista Rotter ja Szollás voittivat kultaa vuonna 1934 ja hopeaa vuosina 1930 ja 1931. Unkarin mestaruuden pari voitti kuudesti peräkkäin vuosina 1931–1936.

Rotter valittiin International Jewish Sports Hall of Fameen vuonna 1995. Hän eli peräti 96-vuotiaaksi.

## Lähteet
*Emília Rotter – Sports Reference LLC.
Otsalihas

**Otsalihas** () kuuluu pään iholihaksiin ja sen tehtävänä on liikuttaa otsan ihoa. Muodoltaan otsalihas on ohut ja neliömäinen. Se sijaitsee otsaluun ja ohimolihaksen päällä. Otsalihas löytyy ihmiseltä, lihansyöjiltä, sialta ja märehtijöiltä, mutta hevosilta lihas puuttuu.

## Lähteet
Otis Davis

**Otis Crandall Davis** (12. heinäkuuta 1932 Tuscaloosa, Alabama – 14. syyskuuta 2024) oli yhdysvaltalainen pikajuoksija. 

Davis aloitti pikajuoksun varsin myöhäisellä iällä, vasta vuonna 1958; hänen aiempi lajinsa oli koripallo.

Davis sai valmennusta Bill Bowermanilta. Hän voitti vuoden 1960 kesäolympialaisissa Roomassa kaksi kultamitalia. Hän juoksi 400 metrin juoksussa uuden maailmanennätyksen 44,9 s ja voitti niukasti saksalaisen Carl Kaufmannin. Myös 4 × 400 metrin viestijuoksussa hän oli juoksemassa uutta maailmanennätystä (3.02,2 s). Viestijoukkueen muut jäsenet olivat Jack Yerman, Earl Young ja Glenn Davis.

Otis Davis on valittu Oregon Sports Hall of Fameen Portlandissa, Oregonissa.

## Lähteet

## Aiheesta muualla
Marbach am Neckar

**Marbach am Neckar** on kaupunki Baden-Württembergin osavaltiossa, eteläisessä Saksassa. Se kuuluu Stuttgartin hallintopiiriin ja Ludwigsburgin piirikuntaan. Kaupunki sijaitsee noin 20 kilometriä pohjoiseen osavaltion pääkaupungista Stuttgartista, Neckarjoen äärellä. Marbachissa oli kesäkuun 2022 lopussa 15&nbsp;970 asukasta, ja sen pinta-ala on 18,1 neliökilometriä.

Marbach tunnetaan etenkin maineikkaan saksalaisen runoilijan Friedrich Schillerin syntymäkaupunkina. Vuonna 1759 kaupungissa syntyneen Schillerin syntymätalo toimii nykyisin museona. Lisäksi kaupungissa sijaitsee Schiller-Nationalmuseum ja Deutsches Literaturarchiv.

## Historia
Varhaisin maininta Marbachista on peräisin vuodelta 972. Pyhän saksalais-roomalaisen keisarikunnan keisari Henrik II Pyhä myönsi sille vuonna 1009 kauppa- ja rahanlyöntioikeudet. Myöhemmin 1200-luvun toisella puoliskolla sille myönnettiin myös kaupunginoikeudet.

## Lähteet

## Aiheesta muualla

*Kaupungin internetsivut
Andreas Bauer

**Andreas Bauer** (s. 21. tammikuuta 1964 Oberstdorf) on saksalainen mäkihyppääjä.

Bauer osallistui urallaan kaksiin talviolympialaisiin: Sarajevon olympialaisiin 1984 ja Calgaryn olympialaisiin 1988. Sarajevon olympialaisissa hän oli suurmäen seitsemäs ja normaalimäen 11:s. Calgaryssä hän hyppäsi ainoastaan joukkuemäen kilpailussa, jossa Saksan liittotasavallan joukkue sijoittui kuudenneksi.

Hiihdon maailmanmestaruuskilpailuissa Lahdessa 1989 hän oli normaalimäessä 18:s ja suurmäessä 27:s, sekä joukkuemäessä 8:s Länsi-Saksan joukkueessa. Vuonna 1990 järjestettiin Lentomäen maailmanmestaruuskilpailut Norjan Vikersundissa, jossa hän sijoittui 21:nneksi.

Maailmancupissa Bauer voitti yhden osakilpailun, joka oli vuoden 1987 uudenvuodenpäivän kilpailu Garmisch-Partenkirchenissä. Yhteensä hän saavutti urallaan kuusi palkintokorokepaikkaa.

Bauer lopetti uransa vuonna 1992.

## Lähteet
*
Texasin moottorisahamurhat

**Texasin moottorisahamurhat** voi tarkoittaa seuraavia:

* Texasin moottorisahamurhat (elokuvasarja)
** Texasin moottorisahamurhat, vuoden 1974 elokuva
** Texasin moottorisahamurhat 2, vuoden 1986 elokuva
** Leatherface: Texas Chainsaw Massacre III, vuoden 1990 elokuva
** Texasin moottorisahamurhaaja – uusi sukupolvi, vuoden 1994 elokuva
** Texasin moottorisahamurhat, vuoden 2003 elokuva
** Teksasin moottorisahamurhaaja – pahan alku, vuoden 2006 elokuva
* Texasin moottorisahamurhat, sarjakuva
* Texasin moottorisahamurhat, peli
Mega Society

**Mega Society** on tohtori Ronald K. Hoeflinin vuonna 1982 perustama järjestö niille, joilla on huippukorkea älykkyysosamäärä. Mega Societyn jäseneksi päästäkseen tulee saada yleisälykkyystestissä tulos, joka vastaa neljää keskihajontaa ylöspäin keskiarvosta ja jonka saavuttaa vain yksi miljoonasta ihmisestä. Guinnessin ennätysten kirjan mukaan kyseessä on kaikkein valikoivin huippuälykkäiden järjestö. 

Yleisten ajastettujen ja valvottujen älykkyystestien asteikko ei riitä Mega Societyn tasolle, joten Mega Society valitsee jäsenensä ajastamattomien ja valvomattomien erikoistestien, kuten Hoeflinin kehittämän Mega Testin, perusteella. On kiistelty siitä, mittaavatko nämä samaa asiaa kuin perinteiset älykkyystestit.

## Lähteet

## Aiheesta muualla
* Mega Society
Ylempi etuhammaslihas

**Ylempi etuhammaslihas** () sijaitsee eläimillä ylähuulessa ja se on kiinnittyneenä välileuanluihin. Sen tehtävänä on nostaa ylähuulta.
Eläköön Pinata

**Eläköön Pinata** (*Viva Piñata*) oli vuosina 2006–2009 esitetty yhdysvaltalainen tietokoneanimaatiosarja, joka perustuu samannimiseen videopeliin Viva Piñata. Sarjan animoinnista vastasi kanadalainen Bardel Entertainment. Viva Piñataa esitettiin ensi kerran Yhdysvalloissa syksyllä 2006 ja siitä tuotettiin yhteensä 52 jaksoa. Se keskittyy hauskaan Piñata -maailmaan, jossa tuhannet piñata-eläimet asuvat Piñata saarella. Heidän tehtävänään on tuoda iloa lasten juhliin, jonka myötä he matkaavat saareltaan ympäri maailmaa. Päähahmoina toimivat Hudson, Fergy, Paulie ja Franklin.

Suomessa sarjaa on esitetty MTV3:lla 29. maaliskuuta 2008 lähtien. Sittemmin vuodesta 2009 lähtien sitä on esitetty Subilla.

## Hahmot
* **Hudson Horstachio** on klassisin ja usein myös vaadituin piñata. Hän on samalla myös Piñata saaren kuuluisin piñata, jonka vuoksi Hudson pyrkii ulos mentäessä naamioitumaan, jottei häntä tunnistettaisi.

* **Fergy Fudgehog** on pienikokoinen piñata, joka usein käyttäytyy hermostuneesti ja kokee usein paniikkikohtauksia. Kaikki tämä johtuu Fergyn ylivilkkaasta mielikuvittelusta sekä kohtalosta tulla kuuluisaksi Piñataksi.

* **Paulie Pretztail** on tarkkaileva ja kuivan huumorin omaava piñata, joka uskoo kykenevänsä ratkaisemaan minkä tahansa ongelman, jos hän vain haluaa. Tämän vuoksi Paulie kuluttaa suurimman osan ajastaan pitääkseen itsensä ja Fergyn poissa Piñata-juhlista. Hän on myös pelastanut nopean ajattelunsa ansiosta Fergyn useista tukalista tilanteista kerta toisensa jälkeen.

* **Franklin Fizzlybear** on käytännössä täydellinen piñata, koska se on iso, vahva ja sisältää paljon makeisia. Tämän lisäksi se on Piñata saaren paras lainelautailija. Franklin on viattoman oloinen, jolla on suuri innokkuus herätä aamuisin pitääkseen hauskaa.

## Äänirooleissa
### Englanninkieliset äänet

### Suomenkieliset äänet

## Aiheesta muualla
* 4kids.tv
Alempi etuhammaslihas

**Alempi etuhammaslihas** () on eläimillä alahuulessa sijaitseva lihas. Se kiinnittyy alaleukaluuhun, ja sen tehtävänä on alahuulen painaminen alas.
Nenän ja ylähuulen nostajalihas

**Nenän ja ylähuulen nostajalihas** () on eläimillä oleva pään lihas. Se lähtee orbitan nenänpuoleisesta reunasta ja se haarautuu kulmahammaslihaksen kohdalla kahdeksi haaraksi, jotka kulkevat kulmahammaslihaksen molemmin puolin sireaimiin ja ylähuuleen. Nenän ja ylähuulen nostajalihas nostaa ylähuulta yhdessä ylemmän etuhammaslihaksen kanssa ja laajentaa sieraimia.
Skandaalihäät

**Skandaalihäät** (*The Philadelphia Story*) on vuonna 1940 ilmestynyt romanttinen komedia. Elokuvan ohjasi George Cukor ja sen pääosissa olivat Cary Grant, Katharine Hepburn ja James Stewart. Elokuva voitti aikanaan kaksi Oscar-palkintoa: parhaasta miespääosasta (James Stewart) ja parhaasta sovitetusta käsikirjoituksesta.

Elokuva perustuu  Philip Barryn näytelmään, joka menestyi Broadwayllä. Barry kirjoitti Katharine Hepburnia varten. Hepburn osti näytelmän elokuvaoikeudet ja esitti saman roolin myös elokuvaversiossa.

Elokuva valittiin vuonna 1993 Yhdys&shy;valtojen kongressin kirjaston National Film Registryyn, johon kootaan esteettisesti, historial&shy;lisesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat *Skandaalihäät* vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

## Juoni
Tracy Lord (Katharine Hepburn) on varakkaan philadelphialaisen perheen tytär, joka on eronnut C.K. Dexter Havenista (Cary Grant) ja aikoo mennä naimisiin rikkaan George Kittredgen (John Howard) kanssa. Lordin perhe joutuu kuitenkin kustantaja Sidney Kiddin (Henry Daniell) kiristämäksi ja he joutuvat sen takia luomaan lehdille kirjoitettavaa. Sanomalehden reportteri Macaulay "Mike" Connor (James Stewart) ja valokuvaaja Elizabeth "Liz" Imbrie (Ruth Hussey) tulevat Lordin perheen vieraaksi yhdessä C.K. Dexter Havenin kanssa. Häiden lähestyessä Tracy huomaa olevansa kolmen miehen loukussa Miken, Dexterin ja Georgen kanssa. Lopulta Tracyn ja Georgen häät peruuntuvat ja Tracy menee uudelleen Dexterin kanssa naimisiin. 

## Kuvia

Kuva:Philadelphia Story 10.jpg|Katharine Hepburn ja James Stewart.
Kuva:Philadelphia Story 18.jpg|Cary Grant.


## Lähteet

## Aiheesta muualla

* www.filmsite.org
* 
* www.reelclassics.com
Danny Ainge

**Daniel Ray "Danny" Ainge** (s. 17. maaliskuuta 1959) on yhdysvaltalainen koripalloilija ja baseballpelaaja. Hän vaikutti jälkimmäisen ominaisuudessa Toronto Blue Jaysissa, mutta tuli tunnetummaksi koripallosta, jota hän pelasi NBA-tasolla vuosina 1981–1995.

Ainge syntyi Eugenessa, Oregonissa, ja opiskeli North Eugene High Schoolissa sekä Brigham Young Universitysta. Hänet otettiin Portlandin Oregon Sports Hall of Fameen vuonna 1999.

Aingella on puolisonsa Michellen kanssa kuusi lasta. 

## Koripallojoukkueet
* Boston Celtics (1981–1989)
* Sacramento Kings (1989–1990)
* Portland Trail Blazers (1990–1992)
* Phoenix Suns (1992–1995)

## Lähteet
Ylähuulen kohottajalihas

**Ylähuulen kohottajalihas** () lähtee orbitan mediaalikulmasta ja kulkee suun kehälihaksen ylähuulen alueelle. Sen tehtävänä on vetää ylähuulta taaksepäin ja nostaa sitä. Lisäksi se toimii ihmisellä miimisenä lihaksena. Ylähuulen kohottajalihasta hermottaa kasvohermo.
Józef Szmidt

**Józef Szmidt** (28. maaliskuuta 1935 – heinäkuu 2024) oli puolalainen yleisurheilija, joka kuului aktiiviuransa aikana kolmiloikan kärkinimiin. Hän oli lajinsa Euroopan-mestari vuosina 1958 ja 1962 ja voitti olympiakullan Roomassa 1960 ja Tokiossa 1964. Vuoden 1966 EM-kilpailuissa hän sijoittui viidenneksi ja México Cityn olympialaisissa 1968 seitsemänneksi.

Szmidt piti hallussaan miesten kolmiloikan maailmanennätystä (17,03) vuosina 1960–1968. Hänet valittiin vuosina 1960 ja 1964 Puolassa ”vuoden urheilijaksi”. Szmidt oli ensimmäinen kolmiloikkaaja, joka hyppäsi 17 metriä (1960). Toisena tälle metriluvulle ylti kahdeksan vuotta myöhemmin Pertti Pousi.

## Lähteet
Veikko Marttinen

**Veikko Kalmari Marttinen** (1. joulukuuta 1917 Helsinki – 23. maaliskuuta 2003 Helsinki) oli suomalainen taidemaalari. Marttinen oli Taiteilijaliitto 58:n perustajajäseniä sekä Taidemaalariliiton ja Kuvataiteilijasenioreiden jäsen. Hän asui Lallukan taiteilijakodissa vuosina 1957–2003. 

Marttinen sai Pro Finlandia -mitalin vuonna 1968.

## Opinnot
Marttinen opiskeli 1930-luvulla ensin Viipurin taiteenystäväin piirustuskoulussa ja Suomen Taideyhdistyksen piirustuskoulussa.

## Taiteellisesta työstä
Taiteellisen debyyttinsä Marttinen teki vuonna 1949 Helsingissä. Tämän jälkeen hänen teoksiaan on ollut esillä lukuisissa kotimaisissa taidenäyttelyissä sekä kansainvälisesti muun muassa Ruotsissa, Ranskassa, Kiinassa, Saksassa, Brasiliassa ja Monacossa. Tuotteliaan uran seurauksena Marttisen teoksia on päätynyt lukuisiin yksityiskoteihin, toimitiloihin ja taidekokoelmiin. Julkisesti esillä olevista teoksista merkittävimpiä ovat Pohja-yhtymän (nyk. Lähitapiola) pääkonttoriin toteutetut seinämaalaukset, Ateneumin taidemuseossa esillä oleva *Taiteilija ja malli* ja ortodoksiselle kirkolle vuosina 1955–1961 tehdyt ikonostaasit ja alttaritaulut.    

## Perhe
Veikko Marttisella oli viisi lasta ja useita lapsenlapsia. Hän oli naimisissa ensin Nora Mäkisen kanssa ja myöhemmin Ulla Marttisen (o.s. Malmivaara) kanssa.

## Palkinnot ja kunniamaininnat
* 4. palkinto valtion taidekilpailussa 1950
* 3. palkinto valtion taidekilpailussa 1952
* 2. palkinto valtion taidekilpailussa 1953
* Kunniamaininta São Paulon biennaalissa 1957
* Pyhän Karitsan ritarikunnan kunniamerkki 1961
* 1. palkinto valtion taidekilpailussa 1965
* Pro Finlandia 1968

## Lähteet
* Veikko Marttinen Kuvataiteilijamatrikkelissa.
* http://www.kaleva.fi/uutiset/kulttuuri/taidemaalari-veikko-marttinen-kuollut/502446/ 
* https://www.mtv.fi/uutiset/kotimaa/artikkeli/taidemaalari-veikko-marttinen-kuollut/1990612 
*
Vince Carter

**Vincent Lamar ”Vince” Carter** (s. 26. tammikuuta 1977 Daytona Beach, Florida) on yhdysvaltalainen koripalloilija ja olympiavoittaja. Carterin pitkään NBA-uraan lukeutuu muun muassa kahdeksan tähdistöottelua ja vuoden 1999  -palkinto. Hänet muistetaan myös vuoden 2000 n voitosta.

## Elämä ja urheilu-ura

Carter opiskeli Mainland High Schoolissa sekä Pohjois-Carolinan yliopistossa. Carteria valmensivat Dean Smith ja Bill Guthridge. Hän on osallistunut lukuisia kertoja NBA:n tähdistöotteluun ja voitti vuoden 1999  -palkinnon.

Ammattilaisuransa Toronto Raptorsissa vuonna 1998 aloittanut Carter siirtyi 17. joulukuuta 2004 New Jersey Netsiin. 25. kesäkuuta 2009 hän siirtyi Orlando Magiciin ja joulukuussa 2010 Phoenix Sunsiin. Tämän jälkeen hän on edustanut Dallas Mavericksia 2011–2014, Memphis Grizzliesiä 2014–2017, Sacramento Kingsiä 2017–2018 sekä Atlanta Hawksia vuodesta 2018.

Carter kuului Yhdysvaltain miesten maajoukkueeseen, joka voitti vuonna 2000 kultamitalin Sydneyn kesäolympialaisissa ja vuonna 2003 Amerikan-mestaruuden.

NBA-pelaaja Tracy McGrady on Carterin sukulainen (kolmansia serkkuja). He aloittivat samoihin aikoihin Toronto Raptorsissa.

Carter ilmoitti uransa lopettamisesta 25. kesäkuuta 2020.

## Lähteet
* Vince Carter Stats  Basketball-Reference.com 

### Viitteet

## Aiheesta muualla
Dean Smith (koripallovalmentaja)

**Dean Edwards Smith** (28. helmikuuta 1931 Emporia, Kansas – 7. helmikuuta 2015 Chapel Hill, Pohjois-Carolina) oli yhdysvaltalainen koripallovalmentaja. Hän vaikutti kymmeniä vuosia valmentajana Pohjois-Carolinan yliopistossa Chapel Hillissä. Vuonna 1983 Smith nimettiin Basketball Hall of Fameen ja vuonna 2007 FIBA Hall of Fameen.

Syntyjään kansasilainen Smith vetäytyi valmentajan työstä vuonna 1997. 83-vuotias Smith löydettiin helmikuussa 2015 kuolleena kotoaan Pohjois-Carolinasta.

## Lähteet

## Aiheesta muualla
Alahuulen alasvetäjälihas

**Alahuulen alasvetäjälihaksia** on ihmisellä ja hevosella vain yksi, alempi alahuulen alasvetäjälihas (), mutta märehtijöillä ja sialla on lisäksi ylempi alahuulen alasvetäjälihas (). Lihansyöjiltä puolestaan puuttuu alempi alahuulen alasvetäjälihas ja niillä on ainoastaan ylempi alahuulen alasvetäjälihas. Molempia lihaksia hermottaa kasvohermo. Alempi alahuulen alasvetäjälihas kulkee alaleukaluuta pitkin alahuuleen ja se toimii ihmisellä miimisenä lihaksena. Lisäksi se vetää alahuulta taaksepäin ja alaspäin yhdessä ylemmän alahuulen alasvetäjälihaksen kanssa. Ylempi alahuulen alasvetäjälihas kulkee alemman päällä, niillä eläimillä, joilla on molemmat lihakset, alaleukaluuta pitkin ja päättyy suun kehälihakseen.
Roger Ruud

**Roger Ruud** (s. 7. lokakuuta 1958) on norjalainen uransa lopettanut mäkihyppääjä.

Ruud osallistui urallaan kerran talviolympialaisiin, Lake Placidin kilpailuihin 1980. Hän sijoittui tuolloin suurmäessä kuudenneksi ja normaalimäessä 13:nneksi. MM-kilpailuissa hän oli normaalimäessä yhdeksäs Oslossa 1982 ja 35:s Seefeldissä 1985.

Maailmancupissa Ruud menestyi hyvin, voittaen urallaan yhdeksän osakilpailua ja saavuttaen yhteensä 16 palkintokorokepaikkaa. Hän sijoittui kauden 1980–1981 loppupisteissä toiseksi jääden ainoastaan neljä pistettä maailmancupin voittajasta, Itävallan Armin Koglerista. Kauden 1981–1982 kokonaiskilpailussa hän oli kahdeksas. Lisäksi Ruud taisteli Keski-Euroopan mäkiviikon voitosta Itä-Saksan Manfred Deckertin kanssa vuonna 1982, tuolloin Ruud voitti Garmisch-Partenkirchenin kilpailun ja sijoittui Innsbruckissa kolmanneksi, mutta jäi lopulta mäkiviikolla toiseksi. Edellistalvena hän oli ollut mäkiviikon kokonaiskilpailussa neljäs.

## Maailmancupin osakilpailuvoitot

## Lähteet
*
Peter Weir

**Peter Lindsay Weir** (s. 8. elokuuta 1944 Sydney, Uusi Etelä-Wales, Australia) on australialainen elokuvaohjaaja. 

## Varhaisvaiheet
Weir syntyi Sydneyssä ja opiskeli The Scots Collegen jälkeen Sydneyn yliopistossa. Hän keskeytti kuitenkin oikeustieteen opintonsa. Vuonna 1967 hän sai paikan järjestäjänä televisioyhtiön studioilla. Samana vuonna hän ohjasi ensimmäisen lyhytelokuvansa.

## Ohjaustyöt
Weirin ensimmäinen pitkä elokuva *[[Cars – kun autot ottivat vallan|The Cars that Ate Paris]]* valmistui 1974. Se oli musta komedia, joka sai pian kulttielokuvan maineen. Weirin seuraavat elokuvat ilmaisivat hänen kiinnostustaan spiritismiin, pahuuteen ja mystiikkaan. Ensimmäisestä maailmansodasta australialaisesta näkökulmasta kertoo hänen elokuvansa *[[Gallipoli (elokuva)|Gallipoli]]* (1981), joka on sekä tehokas sotaelokuva että sodanvastainen kannanotto. Seuraava filmi, Indonesian historiasta kertova *[[Rakkaus veitsenterällä]]* astettaan toimittaja-päähenkilön eettisten kysymysten eteen. 

Weirin elokuvallisena esikuvana on ollut Alfred Hitchcock. Tämä  näkyy selvästi hänen elokuvassaan *[[Peter Weirin Todistaja|Todistaja]]* (1985), jossa viaton pikkupoika on murhan avaintodistaja, joka joutuu välttelemään sekä murhaajaa että poliiseja. Se aloitti Weirin Yhdysvalloissa tehtyjen elokuvien sarjan. Hänen seuraavia elokuviaan  olivat *[[Kuolleiden runoilijoiden seura]]* (1989), *[[Truman Show]]* (1998) ja *[[Master and Commander: Maailman laidalla]]* (2003).

Weir on uransa aikana ollut useaan otteeseen ehdolla muiden muassa Oscar- sekä Golden Globe -palkintojen saajaksi, ja hän voitti vuonna 1991 Césarin.

## Filmografia

## Lähteet

## Aiheesta muualla
*
Andrei Krautšanka

**Andrei Sjarhejevitš Krautšanka** (, s. 4. tammikuuta 1986) on valkovenäläinen kymmenottelija. Hän on vuoden 2014 Euroopan mestari ja vuoden 2008 olympiahopeamitalisti.

## Ura
Krautšanka voitti 2003 Sherbrooken alle 18-vuotiaiden MM-kisoissa hopeaa kahdeksanottelussa pistein 6366. Seuraavana vuonna hän voitti Valko-Venäjän nuorten mestaruuden kymmenottelussa sekä kultaa Grosseton nuorten MM-kisoissa nuorten kymmenottelussa tuloksella 8126. Vuonna 2005 hän voitti Kaunasissa lajin nuorten EM-kultaa.

Vuonna 2007 Krautšanka voitti Birminghamin sisäratojen EM-kisoissa pronssia seitsenottelussa pistein 6090 ja kultaa samana vuonna Debrecenin alle 23-vuotiaiden EM-kisoissa kymmenottelussa tuloksella 8492. Osakan MM-kisoissa hän keskeytti. Maaliskuussa 2008 Krautšanka saavutti seitsenottelun hopeaa sisäratojen MM-kilpailuissa Valenciassa Valko-Venäjän halliennätystuloksella 6234. Pekingissä 2008 Krautšanka voitti olympiahopeaa tuloksella 8551. Berliinin MM-kilpailuissa 2009 hän oli kymmenes.

Dohan sisäratojen MM-kilpailuissa 2010 Krautšanka oli neljäs. Barcelonan EM-kisoissa 2010 hän sai pronssia pistein 8370. Hän voitti seitsenottelun Euroopan-mestaruuden Pariisin EM-hallikisoissa 2011 pistein 6282. Istanbulin sisäratojen MM-kilpailuissa 2012 hän sijoittui kuudenneksi. Moskovan MM-kilpailuissa 2013 hän oli kahdestoista.

Sopotin MM-hallikilpailuissa 2014 Krautšanka sai hopeaa Valko-Venäjän ennätyspisteillä 6303. Zürichin EM-kisoissa 2014 hän voitti kultaa maailman kauden kärkituloksella 8616.

## Henkilökohtaiset ennätykset
;Ulkoradat
* 100 metrin juoksu: 10,86 (2007)
* 400 metrin juoksu: 47,17 (2007)
* 1 000 metrin juoksu: 2.44,35 (2003)
* 1 500 metrin juoksu: 4.24,44 (2006)
* 110 metrin aitajuoksu: 13,93 (2007)
* Korkeushyppy: 222 (2014)
* Seiväshyppy: 520 (2008)
* Pituushyppy: 790 (2007)
* Kuulantyöntö: 15,19 (2014)
* Kiekonheitto: 47,87 (2012)
* Keihäänheitto: 64,35 (2007)
* Kymmenottelu: 8617 (2007)

;Sisäradat
* 60 metrin juoksu: 7,03 (2008)
* 1 000 metrin juoksu: 2.39,80 (2011)
* 60 metrin aitajuoksu: 7,90 (2010)
* Korkeushyppy: 221 (2014)
* Seiväshyppy: 530 (2008)
* Pituushyppy: 775 (2012)
* Kuulantyöntö: 15,42 (2014)
* Seitsenottelu: 6303 (2014)

## Lähteet
* 
* Tilastopajan profiili 
### Viitteet
Silmäpielen kohottajalihas

**Silmäpielen kohottajalihas** () on eläimillä oleva lihas, joka puuttuu ihmiseltä. Se lähtee otsaluusta ja päättyy yläluomen mediaaliseen osaan. Sen tehtävänä on nostaa yläluomen mediaalisosaa.
Stanislava Komarova

**Stanislava Stanislavovna Komarova** (; s. 12. kesäkuuta 1986 Moskova) on venäläinen uimari. Hän on saavuttanut yhden olympiamitalin; hopeaa 200 metrin selkäuinnissa Ateenassa 2004 ajalla 2.09,72. Kultaa voittaneelle Kirsty Coventrylle hän hävisi 0,53 sekuntia.

Komarova saavutti 200 metrin selkäuinnissa hopeaa Fukuokan MM-kisoissa 2001 ajalla 2.10,43. Berliinin EM-kilpailuissa 2002 hän voitti kultaa sekä 100 että 200 metrin selkäuinnissa. Barcelonan MM-kisoissa 2003 hän saavutti 200 metrin selkäuinnissa pronssia. Madridin EM-kisoissa 2004 hän voitti 200 metrin selkäuinnin ja sai puolta lyhyemmällä matkalla hopeaa.

## Lähteet
Maarit Näkyvä

**Maarit Näkyvä** (o.s. **Muroma**, s. 16. elokuuta 1953 Miehikkälä) on suomalainen pankinjohtaja ja Kesko Oyj:n entinen hallituksen jäsen. 

Näkyvä valmistui ekonomiksi 1981 ja kauppatieteiden maisteriksi 1983. Näkyvä toimi 1980–1990-luvuilla Suomen Yhdyspankissa ja KOP-fuusion jälkeen Meritassa ensin valuuttadiilerinä, sittemmin yksikönjohtajana. 1980-luvun lopulta hänet muistetaan monista valuuttojen markkinaliikkeitä luotaavista televisiouutisten haastatteluista.

Vuonna 1996 Näkyvä nimitettiin toimitusjohtajaksi Merita-rahastoihin, joka oli tuolloin Suomen suurin rahastoyhtiö. Vuonna 1998 hän siirtyi Leonia Pankkiin johtamaan varallisuudenhoitoa ja henkilöasiakkaiden palvelua. Vuonna 2001 hänet nimitettiin Sampo Pankin henkilöasiakkaista ja yksityispankkitoiminnasta vastaavaksi johtajaksi ja hän aloitti myös Sampo Pankin johtokunnassa sekä Kesko Oyj:n hallituksessa, jossa hän toimi vuoteen 2015 saakka.

Maarit Näkyvä oli vuonna 2007 Suomen eniten ansiotuloja saanut nainen. Hän ilmoitti 1.10.2008 jättävänsä Sampo Pankin ja jäävänsä sapattivapaalle.

Maarit Näkyvä on kansanedustaja Impi Muroman ja rovasti Uolevi Muroman tytär. Vuodesta 1980 hän oli naimisissa ekonomi Tapio Näkyvän (1951–2025) kanssa.

## Lähteet
Ilona Herlin

**Maria Ilona Herlin** (s. 8. huhtikuuta 1965 Kirkkonummi) on Cargotecin omistajia yhdessä veljiensä Ilkka Herlinin ja Niklas Herlinin kanssa. Hän on Kone Oy:n entisen toimitusjohtajan Pekka Herlinin tytär. 

Ilona Herlinin pörssinoteeratun omaisuuden arvo oli vuonna 2022 noin 1,1 miljardia euroa.

Herlin asuu Espoossa perheensä kanssa. Hän on väitellyt tohtoriksi Helsingin yliopistossa ja toimii akateemisella uralla.

Ilona Herlin työskentelee Helsingin yliopistossa suomen kielen laitoksen tutkijana ja dosenttina. Hänen väitöskirjansa koski alistuskonjunktioita, ja hän on julkaissut 2010-luvulla mm. tutkimuksen "alkaa tekemään" -rakenteesta. 

## Luottamustoimet

Ilona Herlin on toiminut Koneen säätiön hallituksen jäsenenä vuodesta 1995 sekä varapuheenjohtajana vuodesta 2002 lähtien. Hän on myös Helsingin yliopiston, Suomen kognitiivisen kielitieteen yhdistyksen (FiCLAn) sekä Sähköherkkyyssäätiön hallituksen jäsen.

## Julkaisuja
*
*

## Katso myös
* Herlinin suku

## Lähteet

## Aiheesta muualla
* Helsingin Sanomien hakukone tuloista Ilona Herlin 1999–2006
* Ilona Herlin 375 humanistia -sivustolla. Helsingin yliopiston humanistinen tiedekunta. 9.7.2015.